།།དྲི་མ་ངན་པ་བསལ་བའི་ཕྱིར།།།ཞེས་གསུངས་པ་ལྟར་སྦྱང་གཞི་དེ་ལ་སྦྱང་བྱ་བ་ཟོ་བོ་ལ་སོགས་པའི་མི་གཙང་བའི་དྲི་མ།སྦྱོང་བྱེ་དབུ་མ་ཆུ་ལ་སོགས་པ།
སྤྱོད་པ་པོ་སློབ་དཔོན་རྗེས་འབྲང་དང་བཅས་པས།སྦྱངས་འབྲས་རྟེན་ཡེ་ཤེས་སེམས་དཔའི་ངོ་བོར་བསྒྲུབ་རུང་དུ་བྱེད་པ་ཡིན་ཏེ།སློབ་མའི་ཚོགས་དང་བཅས་པ་ཡིས།།སྔགས་ཀྱི་གཙང་སྤྲས
བཀྲུ་བར་བྱ།།ཞེས་པ་ལྟར་ཁྲུས་ཆལ་བཀུམ་ཉེ་དྲིལ་ཕྱིས་ཁྲུས་གསོལ་དབྱེ་བ་རྣམས་ཀྱིས་དག་པར་བྱས་ནས།དྲི་དང་གོས་རྒྱན་སྲི་ཞུའི་ཚུལ་དུ་བསྒྲུབས་པ་རྣམས་ནི་ཉེས་ཚོགས་བསལ་བའི་རིམ
འོ།།དངོས་གཞི་ཡོན་ཏན་མངོན་པར་སྒྲུབ་པའི་ཚུལ་ལ།འདུས་པ་ཆེན་པོ་མདོར་གསུངས་པ་བཞིན་སློབ་དཔོན་ཤནྟིཾ་གརྦྷས་སྭཙྪ་སྒྲུབ་པའི་ཆོ་གར་བཤད་པ་ལྟར་གསོལ་བ་གདབ་ཅིང

སེམས་བསྐྱེད་པ་སྔོན་དུ་བཏང་ནས།རྟེན་དམ་ཚིག་པར་བསྐྱེད་པ་ནི།ས་མ་ཡ་ཞེས་པ་ལ་འཇུག་ཅིང་།ས་མ་ཏའི་སྒྲ་འགྲོ་བ་དང་འདུ་བ་ལ་སྤྱོད་དུ་ཡོད་པས་ཡེ་ཤེས་སེམས་དཔའ
གང་དུ་འདུ་བའི་དམ་ཚིག་ཕྱག་རྒྱ་ཡིན་པའི་ཕྱིར་རོ།།ཇི་ལྟར་བསྐྱེད་ན།རིམ་གསུམ་ལས།དེ་ནས་ལྷ་རུ་བསྐྱེད་པ་ཡང་།།བདེ་གཤེགས་འདུས་པའི་ལྷར་བསྐྱེད་དེ།།ཅེས་གཞུང་གང་ལ་བརྟེན་པ་དེར
བསྐྱེད་པ་དང་།སུ་པྲ་ཏི་ཞེས་སོ་སོའི་སྒྲས་གནས་བྱའི་རྟེན་སོ་སོའི་རྣམ་པ་ཅན་ཏུ་བསྒོམ་པར་གསུངས་མོད།བློ་དམན་གྱིས་རྟེན་མང་པོའི་ཁྱད་པར་བྱེ་བྲག་ཕྱེད་པ་གསལ་ཐེབས་པར་དཀའ་བའི་ཕྱིར
རིགགས་སོ་སོའི་བསྡུ་ཚུལ་ནི།གལློལྦོ་ལས།གཟུགས་སྐུའི་རྟེན་གྱི་སྐུ་གསུང་ཐུགས།ལུགས་མ་རི་མོ་ལ་སོགས་པ།།སྤྱིར་ན་རྣམ་པར་སྣང་མཛད་གཞི།།ཡང་ན་རིགས་བདག་གང་ཡིན་ལྷ།།པུ་སྟི།།
གླེགས་བམ་ལ་སོགས་གསུང་།།མཐའ་ཡས་མཆོག་ཏུ་བསྒོམ་པར་བྱ།།ཡང་ན་ཡིད་མ་རིགས་གང་ཡིན།།རྡོ་རྗེ་དྲིལ་བུ་ལ་སོགས་ཀུན།།མི་བསྐྱོད་རྡོ་རྗེ་འཛིན་པའམ།།སྐུ་གསུང་ཐུགས་དང་།
རིགས་ལྔར་འདུས།།ཞེས་གསུངས་པ་ལྟར།སྤྱིར་རིགས་ཀྱི་བདག་པོ་རྡོ་རྗེ་སེམས་དཔར་བསྒོམས་པས་གྲུབ་ཀྱང་རིགས་ཀྱི་སྡེ་ཚན་རྣམ་འ་བྱེད་པའི་ཕྱིར་དེ་བཞིན་གཤེགས་པ་རིགས་ལྔ་སྒྱུ་འཕྲུལ་དྲ

འི་ལུགས་བཞིན་ཆོ་ག་གསུམ་པ་སྐྱེད་ཀྱི་སྒོ་ནས་རྟེན་དམ་ཚིག་པར་བསྒོམས་ནས།དེ་ལ་ཡེ་ཤེས་སེམས་དཔའ་སྤྱན་འདྲེན་པ་ནི།ལྷ་ཡི་དཀྱིལ་འཁོར་རབ་བསྐྱེད་ནས།།ཡེ་ཤེས་དཀྱིལ་འཁོར་དགུག་པར།
བྱ།།ཞེས་གསུངས་པ་ལྟར།རྟེན་དེ་ཉིད་ཡེ་ཤེས་སེམས་དཔའི་བདག་ཉིད་ཅན་དུ་བྱས་པས་མཆོག་ཏུ་བསྒྲུབ་པའི་ཕྱིར།དམ་ཚིག་པའི་ཐུགས་ཀའི་འོད་ཟེར་གྱིས་ཡེ་ཤེས་པ་སྤྱན་དྲངས་མདུན་གྱི་ནམ།
མཁར་བཞུགས་པ་ལ་མཆོད་པ་སོགས་བྱས་ནས།དེ་ཉིད་ཕྱག་རྒྱ་བཀྲིས་དམ་ཚིག་པ་ལ་དགུག་གཞུག་བཅིང་བ་དང་དགྱེས་པ་བསྐྱེད་པས་དམ་ཡེ་ཆུང་དང་འོ་མ་བཞིན་དབྱེར་མེད་པར་བྱས་ནས།སླར།།
ཡང་སངས་རྒྱས་ཐམས་ཅད་ཀྱི་སྐུ་གསུང་ཐུགས་རྡོ་རྗེ་གསུམ་དང་རྟེན་གྱི་སྐུ་གསུང་ཐུགས་གཉིས་སུ་མེད་པའི་ངོ་བོར་རྒྱས་བཏབ་པ་ལས་འདའ་བར་མི་སྤྱོད་པས་རབ་ཏུ་གནས་པའི་དོན་གྱི་སྙིང་པོ་གྲུབ་པར
བྱས་པ་ཡིན་ཏེ།མཉམ་སྦྱོར་ལས།རྒྱ་འདི་བཅིངས་པ་ཙམ་གྱིས་ནི།།སངས་རྒྱས་ཐམས་ཅད་བྱིན་གྱིས་རློབ།།ཤིན་ཏུ་བྱིན་གྱིས་བརླབ་ནས་ནི།།སངས་རྒྱས་ཐམས་ཅད་འདུ་བར་འགྱུར།།ཞེས་
གསུངས་པ་བཞིན་ནོ།།དེ་ལྟ་བུའི་རྟེན་དེ་ལ་དབང་བསྐུར་པ་ནི་མཆོག་གི་ཁྲུས་སུ་འགྱུར་བ་ཡིན་ཏེ།ཨ་བྷི་ཥེཉྩ་ཞེས་པ་མངོན་པར་གཏོར་བའམ།ཆུས་བརླན་པར་བྱས་པ་དང་དངོས་སུ་དྲི་མ་དག་པར

བྱེད་པ་ཙམ་ལ་འཇུག་ཅིང་།བརྒྱུད་ནས་གོ་འཕང་གི་ཆོས་ཐོབ་པར་བྱེད་ཅིང་དབང་བ་སྒྱུར་བའི་ནུས་པ་ཁྱད་པར་ཅན་བསྐྱེད་པའི་ཕྱིར་ན་དབང་སྟེ།ཇི་ལྟར་བསྐུར་ན།གལློ་ལས།རིག
པའི་དབང་ལྔ་བསྐུར་བར་བྱ།།ཞེས་སོགས་དབང་བཞི་རྫོགས་པར་བསྐུར་བར་གསུངས་པ་བཞིན་བསྒྲུབས་པ་དང་།རིམ་གསུམ་ལས།རང་གི་སྙིང་གའི་ས་བོན་ལས།།འོད་འཕྲོས་འོག་མིན་ལྷ་ཚོགས
བསྐུལ།།དེ་རྣམས་བྱོན་ནས་ཐུགས་ཀ་ནས།།ལྷ་མོ་དཔག་མེད་འཐོན་ནས་ནི།།མཆོད་པ་རོལ་མོ་བུམ་པར་བཅས།།བཀྲ་ཤིས་སྒྲ་དང་བཅས་པ་ཡིས།།དབང་ནི་བསྐུར་བར་བསམ་པར་བྱ།།ཞེས
དང་།དེ་ལྟར་རྟེན་ལ་དབང་བསྐུར་བར་བྱེད་པས་སྤྱང་གཞིག་དུལ་བྱའི་ཕུང་ཁམས་སྐྱེ་མཆེད་ལ་སོགས་པ།སྦྱང་བྱ་འཁོར་བའི་གཉིས་སྣང་ས་བོན་དང་བཅས་པ།སྦྱོང་བྱེད་བུམ་པ་ལ་སོགས་དབང་གི་
རྒྱ་རྟགས་ལ་བརྟེན་ནས་རིག་ལྔ་ཡེ་ཤེས་ལྔའི་བྱང་སེམས་ཀྱི་ཆུ་རྒྱུན་གྱི་བདག་པོ་ནམ་མཁར་སྤྱན་དྲངས་པའི་གདན་གསུམ་ཚང་བའི་དབང་གི་ལྷ་རྣམས།སྦྱངས་འབྲས་གཟུང་ཡུལ་གྱི་རྟེན་དང་།འཛིན་བྱེད
བདག་གི་ཆོས་ཉིད་རང་དབྱེར་མེད་པ་རྒྱུ་རྐྱེན་འབྲས་བུའི་ཚུལ་དུ་འབྲེལ་པར་གནས་པས་མཆོག་གི་གནས་ལ་སྦྱོར་བ་ཡིན་ཏེ།རྣམ་སྣང་མངོན་བྱང་ལས།ཇི་ལྟར་གླིང་བཞིའི་དབང་ཕྱུག་གིས།།འཁོར་ལོས།།

སྒྱུར་བར་དབང་བསྐུར་བ།།དེ་བཞིན་སྔགས་པས་ངོ་མཚར་དང་།།བཀྲ་ཤིས་ཀྱིས་ནི་དབང་བསྐུར་རོ།།ཞེས་གསུངས་པའི་ཚུལ་གྱིས་སོ།།དེ་ལྟར་དབང་བསྐུར་བས་གོ་འཕང་གི་ཆོས་ལ་དབང་ཐོབ་པར་གྱུར་པ
དེ་དེ་ལ་མངའ་གསོལ་བའི་ཕྱིར་མཆོད་པ་དང་བསྟོད་པས་དགྱེས་པ་བསྐྱེད་པ་ནི་དབང་གི་རྗེས་འབྲེལ་ལོ།།དེ་ནས་སྤྱན་སོགས་དབྱེ་བ་ནི།རྒྱུད་ལས།དེར་ནི་གསེར་གྱི་རང་བཞིན་གྱི།།ཐུང་མས་སྤུན་ནི།
དབྱེ་བར་བྱ།།ཞེས་གསུངས་པ་ལྟར་སྤྱན་སོགས་དབྱེ་བས་སེམས་ཅན་རྣམས་ཀྱི་མ་རིག་པའི་ལིང་ཐོག་སོགས་སྒྲིབ་བྱེད་རྣམས་བསལ་ནས་སངས་རྒྱས་རྣམས་ཀྱི་ཡེ་ཤེས་ཀྱི་གཟིགས་པ་སོགས་སྤྲོ་བ་མེད།
དུ་འཇུག་པའི་ཕྱིར་རྟེན་ཡེ་ཤེས་ཀྱི་ལྷ་དང་སྐལ་བ་མཉམ་པར་སྤྱོད་པའི་རྟེན་འབྲེལ་ཡང་སྐྱེ་མཆེད་དེ་དག་ལ་ལྟོས་ཏེ་ཡུལ་ཅན་ཡེ་ཤེས་ཀྱི་གཟིགས་པ་ཡུལ་འདོད་ཡོན་ལ་སྤྱོད་ཡུལ་མཚུངས་པར་བྱ་བའི་ཕྱིར
དབང་པོའི་སྒོ་རྣམས་བསལ་བར་བྱས་པའོ།།དེ་ནས་རྟེན་བསྒྱུར་ནི།རིམ་གསུམ་དུ།སོ་སོའི་སྔགས་དང་ཕྱག་རྒྱ་ཡིས།།དཀྱིལ་འཁོར་ལྷ་དེ་དེར་བསྒྱུར་བསམ།།སྔགས་དང་ཕྱག་རྒྱ་སེ་གོལ
གྱིས།།སུ་གྱུར་གདུལ་བྱའི་ངོ་གང་ལ།གང་གིས་འདུལ་བ་དེར་བསམ་ཞིང་།།ཞེས་གསུངས་པ་ལྟར་ལྡང་རྟེན་བསྐྱེད་ཀྱི་སྐབས་རིགས་ལྔ་གང་དུ་བསྒོམས་པ་དེ་སྐབས་འདིར་ཇི་ལྟར་གནས་བྱའི

སྐུ་གཟུགས་དང་གླེགབ་མ་དང་མཆོད་རྟེན་ལ་སོགས་པ་སོ་སོའི་རྣམ་པ་གང་ཡིན་པ་དེར་བསྒྱུར་བའང་དེ་དང་དེའི་ཕྲིན་ལས་གདུལ་བའི་ཡུལ་ལ་ཇི་ལྟར་འཇུག་པ་བཞིན་དུ་བྱེད་པ་རྣམས་ཀྱིས་ཡོན
ཏན་མངོན་པར་བསྒྲུབ་པའི་ཆོ་གའོ།།དེ་ལྟར་རྟེན་བསྒྲུབ་པ་བཞིན་དུ་བསྒྱུར་བ་དེ་ལ་མངའ་དབུལ་བ་ནི།འཇིག་རྟེན་ན་རྒྱལ་བུ་རྒྱལ་སར་དབང་བསྐུར་བ་དེ་ལ་འཁོར་འཕངས་རྣམས་ཀྱིས་ཕུན་སུམ་ཚོགས།།
པའི་ཡོ་བྱད་ཀྱིས་མངའ་གསོལ་བ་བཞིན་དུ་འདིར་ཡང་།སྤྱིར་ཆུ་གཉིས་ཉེར་སྤྱོད་རོལ་མོ།རིན་ཆེན་བདུན།འདོད་ཡོན་ལྔ་སོགས་ཀྱིས་མཆོད་ཅིང་བསྟོད་པས་མངའ་དབུལ་བ་དང་།ཁྱད་པར་སྐུ་
གསུང་ཐུགས་ཀྱི་རྟེན་སོ་སོ་དང་འབྲེལ་པ་ཉེ་བར་མཁོ་བའི་ཡོ་བྱད་རྣམས་ཀྱིས་མངའ་དབུལ་བ་དང་།སྦྱིན་སྲེག་ག་མ་ཙཱ་རུའི་བཟའ་བ་ཞེས་པ་ལྷའི་ཟས་སུ་གྲག་པས་མངའ་དབུལ་བ་དང་།རབ་གནས་ཀྱི་སྔགས
དང་བཀྲ་ཤིས་ཀྱིས་མངའ་དབུལ་བ་རྣམས་ལ་མངའ་འབུལ་རྣམ་པ་བཞིར་གྲགས་པས་མངའ་གཡོལ་བ་སྟེ།དེ་དག་ནི་ཕུན་ཚོགས་སྤེལ་བའི་ཆོ་གའོ།།དེ་ལྟར་རྟེན་དེ་གདུལ་བྱའི་དཔལ་མགོན་དུ་བརྟན་པར
བཞུགས་སུ་གསོལ་བ་ནི།ག་ལྡོར།འཇིག་རྟེན་མ་སྟོང་པར་དུ་ནི།།སེམས་ཅན་ལུས་ངག་སྒྲིབ་སྤྱོད་ཕྱིར།།དོན་མཛད་ཆོས་ཀྱི་འཁོར་ལོ་བསྐོར།།བཞུགས་པར་གསོལ་བ་གདབ་པར་བྱ།།ཞེས་པ

ལྟར་འཁོར་བ་ཇི་སྲིད་པར་རྟེན་དེ་ལ་གནས་པར་པཞུགས་སུ་གསོལ་བ་ཉིད་ཀྱིས་རབ་གནས་ཞེས་པའི་བརྡ་དང་འབྲེལ་ཞིང་བརྟན་པར་བྱིན་གྱིས་བརླབ་པ་ནི།རང་གི་དམ་ཚིག་བཞིན་དུ་རྟེན་དེ་ལ་གནས་པ་དང་།མི།།
གགནས་པའི་དབང་མེད་པར་སྔགས་དང་ཕྱག་རྒྱས་འཆིང་བར་བྱེད་པ་སྟེ།ཕྱག་རྡོར་དབང་བསྐུར་ལས།།འཇམ་དཔལ་གསང་སྔགས་ཀྱི་ཆོས་ཉིད་སྟོན་ཏེ།ངེས་ཚིག་གི་རྣམ་པ་བསྟན་པ་ན་བྱ་བ་ནུས་པར
འགྱུར་རོ།།འཇམ་དཔལ་རྟེན་པའི་ཆོས་ཉིད་བྱ་བ་ནུས་པར་གྱུར་བ་ལ་ལྟོས།དཔེར་ན་གཙུབ་སྟན་རྟེན་ནས་སུ།།གཙུབ་ཤིང་གཙུབས་པར་བྱས་པ་ཡིས།།མེ་ཡི་རྩོལ་བ་བྱས་རྒྱུ་ལས།།སྟོབས།།
དང་ལྡན་པའི་མི་འབྱུང་ངོ་།།དེ་བཞིན་སྔགས་དང་ཕྱག་རྒྱ་ལྷ།།གསུམ་ནི་འདུས་པར་གྱུར་པ་ལས།།ཆེན་པོ་དག་ནི་འབྱུང་འགྱུར་ཏེ།།གྱུར་ནས་ཡིད་ལ་གང་འདོད་པའི།།དགོས་པ་ཐམས་ཅད་བྱེད་པར་
འགྱུར།།ཞེས་དང་།རྣམ་སྣང་སྨ་ལས།གང་ཞིག་བཅིངས་པ་ཙམ་གྱིས་སུ།།སྡིག་པ་ཀུན་ལས་རྣམ་གྲོལ་ཞིང་།།འདི་ན་ལུས་ནི་བྱིན་བརླབས་ཏེ།།རང་གི་གཟུགས་སུ་རྣམ་བསྒོམས་ན།།སངས།།
རྒྱས་ཉིད་ཀྱང་ཐོབ་འགྱུར་ན།།དངོས་གྲུབ་གཞན་ལྟ་སྨོས་ཅི་དགོས།།ཞེས་གསུངས་པ་བཞིན་ནོ།།དེ་དག་ནི་ཕུན་ཚོགས་སྤེལ་བར་བྱེད་པ་སྟེ་དངོས་གཞིའི་ཆོ་གའོ།།གསུམ་པ་རྗེས་ཀྱི་ཆོ་ག་ནི་རིམ་པ་རུམ

ལས།དེ་ནས་མཆོད་པ་མཎྜས་དང་།།གཏོར་མ་རྒྱ་ཆེར་ཕུལ་བྱས་ལ།།ཆོས་ཀྱི་སྲུང་མ་སྤྱན་དྲངས་ཏེ།།མཆོད་ཅིང་གཏོར་མ་ཕུལ་ནས་ནི།།སྐུ་ལ་སོགས་པ་རས་གནས་དེའི།།སྲུང་མར
བཀའ་བསྒོ་གཏད་པར་བྱ།།དེ་ནས་བགྲ་ཤིས་རླུ་ག་ར་དང་།།རོལ་མོའི་སྒྲ་དང་བཅས་པ་ཡིས།།བསྐོར་ཞིང་བརྟན་པར་བཞུགས་སུ་གསོལ།།ཞེས་སོགས་གསུངས་པ་ལྟར།ཡི་དམ་དང་ཆོས་སྐྱོང་སོགས་འཇིག
རྟེན་ལས་འདས་པ་རྣམས་དང་།ཕྱོགས་སྐྱོང་དང་འབྱུང་པོ་སོགས་འཇིག་རྟེན་པ་རྣམས་ལ་གཏོར་མ་སོ་སོའི་ཆོ་ག་བཞིན་ཏུ་ཕུལ།རྟེན་ཡེ་ཤེས་པའི་ངོ་བོར་བསྒྲུབ་པ་དེ་ཉིད་ལྷ་དང་བཅས་པའི་འགྲོ་བ་ཐམས་ཅད་ཀྱི་ཕྱག་གི་གནས།
མཆོད་པའི་ཡུལ།བསོད་ནམྲ་ཀྱི་ཞིང་དུ་གྱུར་པའི་ཕྱིར།སྲུང་ཞིང་མཆོད་པ་པོ་མི་སྣང་བ་ལྷ་ལ་གཏོད་པ་དང་།སྣང་བ་མི་ལ་གཏོད་པ་གཉིས་ལས།དང་པོ་ནི།རྒྱལ་བའི་བསྟན་པའི་བཀའ་སྲུང་མཐུ་སྟོབས།
ཀྱིདབང་ཕྱུག་ཆོས་སྐྱོང་བའི་སྲུང་མ་རྒྱལ་པོ་ཆེན་པོ་རྣམ་ཐོས་སྲས་ལ་མཆོད་གཏོར་ཕུལ།མཐུ་སྐྱེད་དམ་ཚིག་བསྒྲགས་ནས་རྟེན་འདི་ཉིད་ཕྱི་མའི་མུ་མཐར་ཐུག་གི་བར་དུ་བསྲུང་ཞིང་སྐྱོང་བར་མཛོད་ཅེས
གཉེར་དུ་གཏད་ཅིང་།དེ་ནས་གོང་གི་གནས་བྱེད་རྩ་བའི་ལྷ་ཚོགས་རྣམས་ལ་མཆོད་ཅིང་བསྟོད་ནས་རྟེན་བསྲུང་ཞིང་སྐྱོང་བར་གསོལ་བ་འདེབས་པ་དང་ནངས་པ་འཆབ་པ་སོགས་སོང་གྲུབ།ད་རེས་འདིར་སྣང་།།

བམི་ལ་གཏོད་པ་ཡོན་པ་དག་ཁསྒོ་བ་ཞེས་བྱ་བ་དེའི་སྐབས་སུ་བབས་པ་ཡིན་ཏེ།རིམ་གསུམ་དུ།ཡོན་བདག་མདུན་དུ་བཀུག་ནས་ནི།།རབ་གནས་ལྷ་ལ་མཆོད་པ་ཡི།།རྗེས་སུ་གནང་བ་སྦྱིན་པར་བྱ།།ཞེས་
སུངས་པ་དང་།དེ་ཡང་།ཇི་ལྟར་ཞེ་ན།ཁྱོད་ཀྱིས་ངལ་གསོལ་བཏབ་པའི་སོགས་ནས་ཅི་འབྱོར་པའི་མཆོད་པ་རྒྱུན་མི་ཆད་པར་གྱིས་ཤིག།ཅེས་པསྒོས་པ་བཞིན་དུ་ཁྱེད་ཀྱིས་ཀྱང་དང་དུ་བླངས་པའི་ཚུལ
དུ་འདི་ལྟར་བཤམས་པའི་མཆོད་པ་འདིས་མཚོན་ཏེ་ལུས་ལོངས་སྤྱོད་དུས་གསུམ་དགེ་ཚོགས་དང་བཅས་པ་ཕྱི་ནང་གསང་བའི་མཆོད་པའི་སྤྲིན་རབ་འབྱམས་སུ་སྤེལ་བ་འདུས་པའི་ཚོགས་དང་ལྷན་ཅིག་པས།
ཞལ་བསྲོའི་ཚུལ་དུ་འབུལ་བར་མཛོད།རབ་འབྱམས་རྒྱ་མཚོ་དཔག་མེད་ན།།སོགས་ཀྱིས་ཕུལ་ལ།དེ་ལྟར་ཞལ་བསྲོའི་མཆོད་པ་ཕུལ་ནས་བཀྲ་ཤིས་པའི་སྟན་ལ་འཁོད་པའི་མོས་པ་མཛོད།བཀྲ་ཤིས
ལ་པར་དུ་གཅོད་པའི་བགེགས་བསྐྲད་པ་ནི།ན་མོ།རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་སོགས་ཀྱི་མཐར་བདེན་པ་ཆེན་པོའི་བྱིན་རླབས་ཀྱིས
རབ་ཏུ་གནས་པ་ལེགས་པར་བྱས་པའི་རྟེན་དང་སྦྱིན་པའི་བདག་པོ་འཁོར་དང་བཅས་པ་བཀྲ་ཤིས་པར་བྱེད་པ་ལ་བར་དུ་གཅོད་པའི་གདོན་བགེགས་ཐམས་ཅད་འདིར་མ་གནས་པར་གཞན་དུ་དེངས་ཤིག་སོགས་དྲག

སྔགས་སྤོས་རོལ་ཚམ་རྔམས་ཀྱིས་བསྐྲད་ནས།ཡོན་བདག་ལས་སྔགས་དང་བུམ་ཆུས་བསདདྲ་ནས།སྟོང་པའི་ངང་ལས་སྦྱིན་པའི་བདག་པོ་བཅོམ་ལྡན་འདས་རྡོ་རྗེ་སེམས་དཔའ་འམ་སྐབས་སུ་བབས
འི་ལྷར་བསྐྱེད་ནས།བཀྲ་ཤིས་ཀྱི་རྫས་རྣམས་བསང་སྦྱང་།སྟོང་པའི་ངང་ལས་མཱཾ་ལས་བྱུང་བའི་གྲུབ་པའི་བཀྲ་ཤིས་ཀྱི་རྫས་བརྒྱད་སོགས་རང་རང་གི་བྱེད་ལས་ཕུན་སུམ་ཚོགས་པའི་དངོས་པོ་ཐམས་ཅད་སྒྲུབ
པའི་མཐུ་དང་ལྡན་པར་བསམྦ་ནས་མེ་ལོང་ཐོགས་ཏེ།སྔོན་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་ལ་གཟུགས་ཀྱི་ལྷ་མོ་འོད་འཆང་མས་མེ་ལོང་ཕུལ་བ་བཀྲ་ཤིས་པའི་རྫས་སུ་བྱིན་གྱིས་བརླབས་
པ་དེ་བཞིན་དུ་དེང་འདིར་ཡང་རབ་ཏུ་གནས་པ་ལེགས་པར་བྱས་པའི་རྟེན་འདི་དང་བདག་སྦྱིན་པའི་བདག་པོས་ཐོག་དྲངས་སེམས་ཅན་ཐམས་ཅད་མེ་ལོང་གི་རྫས་ལ་བརྟེན་ནས་ཤིན་ཏུ་དགེ་ཞིང་བཀྲ་ཤིས་པར།།
གྱུར་ཅིག།མེ་ལོང་ཡེ་ཤེས་རྒྱ་མཚོ་ཆེན་པོ་སྟེ།སོགས་བརྗོད།དེ་བཞིན་དུ།གླང་པོ་ཆེ་ས་སྲུང་གིས་སྨན་གི་ཝཾ།ཞིང་པའི་བུ་མོ་ལེགས་སྐྱེས་མས་ཞོ།བྲམ་ཟེ་ཀུཏྟཱ་ལཱིས་རྩྭ་དཱུརྦ།ཤིང་གི་ལྷ་མོས་ཤིང་ཐོག་བིལླ།།
ལྷལྷའི་དབང་པོ་བརྒྱ་བྱིན་གྱིས་དུང་གཡས་སུ་འཁྱིལ་པ།ས་ཡི་ལྷ་མོ་བརྟན་མས་ལི་ཁྲི།གསང་བའི་བདག་པོ་ཕྱག་ན་རྡོ་རྗེས་ཡུངས་ཀར་ཕུལ་ལ་སོགས་སྟོང་ཐུན་གྱི་མཐར་མཐུན་འགྱུར་དང་།ཚིགས་བཅད་སོ་སོའི་མཐར

རོལ་མོ་དང་བཅས་པས་མེ་ཏོག་འཐོར་ཞིང་རྫས་རྣམས་རྟེན་ལ་འབུལ་ཚུལ་བྱས་ནས་དེར་འཁོད་ཐམས་ཅད་ལ་རེག་ཅིང་ཡོན་བདག་ལ་གཏད།དེ་བཞིན་ཏུ་རིན་ཆེན་བདུན་ཡང་བཏོད་པར་སྤྲོ་ན།གང་ཡང་བསོད་ནམས
ཆེན་པོའི་དཔལ་དང་ལྡན་པའི་འཁོར་ལོས་གྱུར་པའི་རྒྱལ་པོ་གང་དུ་བླང་བ་ན་དེ་ཉིད་ཕྱོགས་ཐམས་ཅད་ལས་རྣམ་པར་རྒྱལ་བའི་གོ་འཕང་ལ་དབང་བསྐུར་བའི་ཡོ་བྱད་ཐུན་མོང་མ་ཡིན་པ་ནི་རིན་པོ་ཆེ་སྣ་བདུན་ཡིན་ལ།
དེ་ཡང་འཁོར་ལོ་ལ་སོགས་པ་བདུན་རེ་རེ་ལ་ཡང་རང་བཞིན་གྱིས་གྲུབ་པའི་ཡོན་ཏན་བདུན་དང་།རྫུ་འཕྲུལ་གྱི་ཡོན་ཏན་བདུན་དང་།བྱང་ཆུབ་ཀྱི་ཡན་ལག་གི་ཡོན་ཏན་བདུན་དང་།ཆོས་ཀྱི་ཡོན་ཏན་
བདུན་རྣམས་དང་ལྡན་ཏེ།དེ་ལྟར་ཕུན་སུམ་ཚོགས་པའི་དགེ་ལེགས་ཆེན་པོའི་དཔལ་གྱིས་དེང་འདིར་ཡང་རབ་ཏུ་གནས་པ་ལེགས་པར་བྱས་པའི་རྟེན་འདི་དང་བདག་དང་སྦྱིན་པའི་བདག་པོས་ཐོག་དྲངས་སེམས
ཅན་ཐམས་ཅད་རིན་པོ་ཆེ་སྣ་བདུན་གྱི་རྫས་ལ་བརྟེན་ནས་ཤིན་ཏུ་དགེ་ཞིང་བཀྲ་ཤིས་པར་གྱུར་ཅིག།།ཅེས་པའི་མཐང་།ལྷ་རྫས་ལས་བྱས་ལྟེ་བ་ཤིན་ཏུ་ཟླུམ།།ཞེས་སོགས་ཚིགས་སུ་བཅད་ཕ་རོལ
མོམོསྒྲ་དང་བཅས་པས་ཕྱོགས་དུས་ཀུན་ཏུ་བཀྲ་ཤེས་པར་བྱའོ།།།ཞེས་པའང་བཛྲ་ཀྵ་རས་སོ།།།